John Higgins

John Higgins (* 18. máj 1975, Wishaw, Škótsko), MBE je škótsky profesionálny snookerový hráč a štvornásobný majster sveta. Svoj štvrtý titul získal v roku 2011, kedy vyhral nad Juddom Trumpom 18-15. Predchádzajúce tituly získal v rokoch  1998, 2007 a 2009. Patrí tak medzi najlepších hráčov histórie snookru. Viac titulov ako on získali iba Ronnie O’Sullivan, Stephen Hendry, Steve Davies a Ray Reardon. 
John Higgins sa stal prvým teenegerom, ktorý vyhral 3 bodované turnaje (v sezóne 1994/95), zahral 147 bodov v dvoch po sebe idúcich zápasoch (v 2003 na LG Cupe a v prvom kole nasledujúceho turnaja – British Open) a najviac bodov za sebou (494 v zápase proti Ronniemu O´Sullivanovi) vo finále Grand Prix 2005.

 Biografia 
Higgins sa stal profesionálnym hráčom v roku 1992. Vo svojej kariére zahral 416 nábehov s viac ako 100 bodmi a päťkrát zahral 147, čo je maximum dosiahnuteľné v jednej hre (len Stephen Hendry a Ronnie O’Sullivan zahrali doteraz viac). Vyhral v kariére 24 bodovaných turnajov. Prvý triumf dosiahol v roku 1994, keď porazil Davea Harolda 9-6 vo finále Grand Prix a o rok neskôr triumf aj obhájil.

Vrcholom Higginsovej kariéry boli dva tituly Majstra sveta v rokoch 1998 a 2007 – obe sezóny dokončil na prvej priečke svetového rebríčku. V roku 1998 Higgins vkročil do turnaja o majstra sveta s veľkými ambíciami a dúfal, že bude môcť súperiť so svojím niekdajším tréningovým partnerom Stephenom Hendrym. To sa však nepodarilo, keďže Hendry prehral úvodný zápas s Jimmym Whitom. Higgins tak porazil Jasona Fergusona, Anthonyho Hamiltona, Johna Perotta a Ronnieho O'Sullivana a vo finále Kena Dohertyho (1812).

V sezóne 1998/99 obhájil víťazstvo na UK Championship proti Matthewovi Stevensovi (106) a tiež víťazstvo na Masters, keď opäť porazil Dohertyho – tentokrát 10-8. Stal sa iba piatym hráčom po Stevovi Davisovi, Stephenovi Hendrym, Ronniem O´Sullivanovi a Markovi J. Williamsovi, ktorý má naraz tituly z Majstrovstiev sveta, UK a Masters. Je aj jedným z hráčov, ktorým sa podarilo v jednom roku vyhrať Majstrovstvá aj UK (1998). Okrem neho to boli Davis, Parott, Hendry a O'Sullivan.

Higgins zostal na vrchole tabuliek dva roky – víťazstvo 9-8 nad Williamsom vo finále Grand Prix v roku 1999 mu ho pomohlo udržať. Hoci obhájil víťazstvo na UK Championship 2000 (porazil Williamsa 10-4), na konci sezóny 2000/01 ho vytlačil z miesta svetovej jednotky Welshman. Na začiatku sezóny 01/02 sa stal prvým hráčom, ktorý vyhral prvé tri turnaje sezóny: Pohár šampiónov, Škótsky pohár a British Open. Dostal sa až do finále Svetového šampionátu, v ktorom podľahol Ronniemu O'Sullivanovi 18-14. Odvtedy čakal na ďalší významnejší titul až do roku 2004, kedy dosiahol svoje štvrté víťazstvo na British Open. Tento pokles formy je pripisovaný narodeniu jeho synov; v roku 2001 sa jeho žene Denise narodil Pierce a v roku 2004 Oliver.

Vo finále Grand Prix 2005 porazil Ronnieho O´Sullivana 9-2 a v tomto zápase ako prvý zahral za sebou štyri nábehy nad 100 bodov a to 103, 104, 138 a 128 (medzi 7. a 10. frameom). Spolu zahral 494 bodov, čo je najviac v histórii profesionálnych snookerových turnajov (v roku 2007 na Snooker Premier League zahral Ding Junhui proti Stephenovi Hendrymu 495 bodov bez prestávky). Tento pár sa stretol aj vo finále Masters 2006 vo Wembley; bol to zápas veľkých obratov, Higgins prehrával už 0-3, ale po prvej časti sa ujal vedenia 5-3. O´Sullivan vo večernej časti vyrovnal. Potom sa obaja hráči striedali vo vedení až do rozhodujúceho frameu. O´Sullivan v ňom zahral 60 bodov, no potom netrafil červenú a na ťahu bol Higgins, ktorému sa podarilo nahrať 64 bodov a získať titul. Higgins sa ešte dostal do dvoch finále v sezóne 05/06, kde bol tesne porazený Kenom Dohertym a Markom J. Williamsom na Malta Cupe respektíve China Open. Šokujúca prehra v prvom kole Majstrovstiev sveta s Markom Selbym mu nezabránila tešiť sa na konci sezóny s postavenia v najlepšej štvorke.

 2. titul 
V roku 2007 zabezpečili Higginsovi víťazstvá nad Michaelom Holtom, Fergalom O´Brianom, O´Sullivanom a Stephenom Maguireom po šiestich rokoch opäť finále Majstrovstiev sveta. Jeho 122 bodový nábeh v 29. frame v semifinále proti Maguireovi (prehrával 10-14, no nakoniec zápas otočil na 17-15) bol 1000. stovkový nábeh zahraný v Crucible Theatre, v ktorom sa Majstrovstvá sveta odohrávajú. Vo finále porazil Marka Selbyho 18-13 a získal svoj druhý titul majstra sveta. Po prvom dni viedol celkom jednoznačne 12-4, ale Selby druhý deň znížil až na 14-13. Potom však Higgins znova našiel svoju formu a vyhral štyri zvyšné framy po sebe. 

 Sezóna 2007/2008 
Sezóna 2007/08 nebola pre Higginsa až taká úspešná, keď v nej dosiahol dve štvrťfinále na Welsh Open a na China Open. Na Grand Prix a Welsh Open prehral s neskoršími víťazmi Marcom Fu respektíve Markom Selbym.

Bol mu udelený titul Člen Rádu britkého impéria (MBE).

John Higgins nie je príbuzný predchádzajúceho svetového šampióna Alexa Higginsa.

 Iné projekty 

 Externé odkazy 
 Turner's Snooker archive (anglicky)

Kategória:Škótski snookeristi